Samtalerunde: 30 minutters samtale i gruppe.

Gruppe: 3-5 personer.

**Inden samtalerunden:**

Vælg den opgave, du gerne vil skrive om.

* Læs opgaven grundigt igennem og vær sikker på, at du forstår den
* Tænk over, hvad opgaven går ud på og hvordan du vil løse den.
* Tænk over, hvilken del af opgaven du syntes er svær og som du især kan bruge hjælp til.

**Under samtalerunden:**

* Præsenter på skift den opgave I har valgt og de tanker I allerede har gjort jer om den. Det er ikke sikkert, at I har valgt den samme opgave, men I kan alligevel hjælpe hinanden.
* Tænk over om der er noget særligt, du savner hjælp til – den svære del af opgaven.
* Snak om hinandens opgaver og forsøg at give gode ideer.
* Det er vigtigt, at I stiller spørgsmål til hinanden – også selvom I ikke vil løse den samme opgave.
* Husk at skrive de andres ideer ned, hvis du tror, at de kan hjælpe dig. Det er vigtigt at tage notater!

**Hjælpespørgsmål:**

* Hvad handler min opgave om?
* Hvordan kan jeg løse opgaven?
* Hvad vil jeg gerne skrive om?
* Hvad er det sværeste ved min opgave?
* Hvad får jeg brug for hjælp til?
* Hvad vil de andre gøre med deres opgave

**Efter samtalerunden:**

* Gennemlæs dine noter fra samtalerunden og se hvad du har fået med fra de andre
* Lav en opgavestruktur, så du ved, hvordan din opgave skal starte og slutte.
* Brug de ideer, du har fået til at skrive dit svar. Husk at bruge dine egne ord.

God arbejdslyst!